ORI จัดพิธีลงเสาเอกโครงการ “ดิ ออริจิ้น ลาดพร้าว 15”
ORI จัดพิธีลงเสาเอกโครงการ "ดิ ออริจิ้น ลาดพร้าว 15"
10 พ.ค. 2564

อภิสิทธิ์ สุนทรชูเกียรติ ประธานเจ้าหน้าที่บริหารร่วม บริษัท ออริจิ้น คอนโดมิเนียม จำกัด ในเครือบริษัท ออริจิ้น พร็อพเพอร์ตี้ จำกัด (มหาชน) หรือ ORI พร้อมด้วย สกล​ วรโยธา​ ประธานกรรมการ บริษัท อิม-เมนซ บิลด จำกัด และคณะผู้บริหาร ร่วมพิธีลงเสาเอกโครงการ “ดิ ออริจิ้น ลาดพร้าว 15” (The Origin Ladprao 15) คอนโด Low Rise สูง 8 ชั้น 1 อาคาร จำนวน 163 ยูนิต มีความเป็นส่วนตัว ภายใต้แนวคิด “เรียบง่ายแต่ไม่ธรรมดา” ด้วยการออกแบบสไตล์ Iconic Black &amp; White โทนสีโมโนโทน เหมาะกับไลฟ์สไตล์คนรุ่นใหม่ ตัวอาคารออกแบบเป็น L-Shape พร้อมด้วยส่วนกลางที่คุ้มค่าและครบครัน อาทิ ลอบบี้, โค-เวิร์คกิ้งสเปซ 24 ชม.,เมลบ๊อกซ์ &amp; สมาร์ทลอกเกอร์, ห้องประชุม, ห้องสตูดิโอ, สระว่ายน้ำ, ฟิตเนส, สวนส่วนตัว และสวนดาดฟ้า
อนึ่ง โครงการ “ดิ ออริจิ้น ลาดพร้าว 15” ตั้งอยู่ในซอยลาดพร้าว 15 ใกล้ MRT สถานีลาดพร้าว เพียง 600 เมตร เดินทางได้สะดวกและรวดเร็ว อีกทั้งยังอยู่ในจุดศูนย์กลางของแหล่งอำนวยความสะดวก ที่รายล้อมไปด้วยห้างสรรพสินค้า โรงพยาบาล สถานศึกษา และแหล่งช็อปปิ้งหลายแห่ง
โดยโครงการได้ผ่านการประเมินผลกระทบสิ่งแวดล้อม (EIA) เป็นที่เรียบร้อยแล้ว ขณะนี้ได้เริ่มดำเนินงานก่อสร้าง และคาดว่าจะแล้วเสร็จในปี 2565